
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 263
                                                           din 20 decembrie 2018
      privind modificarea Statului de funcţii al Direcției de Asistență Socială Sighișoara
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 34.513/07.12.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere Hotărârea Consiliului Local Sighișoara nr. 84/29.03.2018 privind înființarea Direcției de Asistență Socială Sighișoara, cu personalitate juridică, în subordinea Consiliului Local Sighișoara, precum și aprobarea Organigramei și a Statului de funcții ale acesteia;
Având în vedere Regulamentul de Organizare și Funcționare al Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018 și actualizat prin Hotărârea Consiliului Local Sighișoara nr. 154/31.07.2018;

Ținând cont de faptul că în Statul de funcții al Direcției de Asistență Socială Sighișoara, la nivelul Compartimentului Evidență și Plată Beneficii de Asistență Socială - Serviciul Beneficii de Asistență Socială și Servicii Sociale, nu este prevăzută nici o funcție publică de execuție de grad profesional superior, dintre cele 3 vacante existente, impunându-se astfel transformarea cel puţin a unei funcţii publice vacante, în vederea ocupării acesteia de personal cu experiență în domeniu, în condițiile în care complexitatea şi natura atribuţiilor din cadrul compartimentului necesită această transformare, în scopul asigurării unui serviciu public profesionist și eficient și al îndeplinirii atribuțiilor direcției în domeniul beneficiilor de asistență socială cu responsabilitate, competenţă și eficienţă;

Având în vedere prevederile art. 107 alin. (2) lit. b) din Legea nr. 188/1999 privind Statutul funcţionarilor publici, republicată, cu modificările şi completările ulterioare și prevederile Hotărârii de Guvern nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare;

Având în vedere cererea înregistrată la Direcția de Asistență Socială Sighișoara cu nr. 537/03.12.2018, depusă de d-na Milașcon Leontina-Dina, încadrată în funcția contractuală de asistent medical în cadrul Compartimentului Asistență Medicală și de Medicină Dentară acordată în unitățile de învățământ, prin care solicită încadrarea în gradul principal obținut în urma promovării examenului de grad principal, potrivit Adeverinței nr. 1428/13.11.2018, eliberată de Ordinul Asistenților Medicali Generaliști, Moașelor și Asistenților Medicali din Romania – Filiala Mureș, adeverință care conferă titularului toate drepturile legale și este valabilă până la eliberarea Certificatului de grad principal;
Având în vedere prevederile Ordonanței de Urgență nr. 144/2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România, cu modificările și completările ulterioare;

Având în vedere prevederile art. 41 alin. (1) și alin. (2) din Regulamentul-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, aprobat prin H.G. nr. 286/2011, cu modificările și completările ulterioare, care stipulează faptul că: “promovarea personalului contractual din sectorul bugetar în grade sau trepte profesionale se face, de regulă, pe un post vacant, iar, în situaţia în care nu există un asemenea post, se face prin transformarea postului din statul de funcţii în care acesta este încadrat într-unul de nivel imediat superior”;
Având în vedere prevederile Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare;
Având în vedere Raportul de specialitate al Direcției de Asistență Socială Sighișoara cu nr. 579/06.12.2018, înregistrat la Municipiul Sighișoara cu nr. 34.512/07.12.2018, prin care se propune şi se justifică modificarea Statului de funcţii al Direcției de Asistență Socială Sighişoara, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. a), alin. (3) lit. b), art. 45 alin. (1) și a art. 115 alin. (1) lit. b) din Legea nr. 215/2001, Legea administraţiei publice locale, republicată, cu completările şi modificările ulterioare,
       H O T Ă R Ă Ş T E:
Art. 1. (1) Se aprobă modificarea Statului de Funcţii al Direcției de Asistență Socială Sighișoara, prin transformarea unei funcții publice de execuție vacante și a unei funcții contractuale de execuție, după cum urmează:

· funcția publică de execuție vacantă de consilier, clasa I, grad profesional asistent, din cadrul Compartimentului Evidență și Plată Beneficii de Asistență Socială - Serviciul Beneficii de Asistență Socială și Servicii Sociale, în funcția publică de execuție vacantă de consilier, clasa I, grad profesional superior;
· funcţia contractuală de execuţie de asistent medical în cadrul Compartimentului Asistență Medicală și de Medicină Dentară acordată în unitățile de învățământ, ocupată de doamna Milașcon Leontina-Dina, în funcţia contractuală de execuţie de asistent medical principal.
(2) Modificările prevăzute la alin. (1) sunt prezentate în Anexa nr. 1, care face parte integrantă din prezenta hotărâre.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Direcția de Asistență Socială Sighișoara.


Art. 3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Directorului executiv al Direcției de Asistență Socială Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

      Coman Meluș - Florian         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  2 ex. Direcția de Asistență Socială Sighișoara;
  1 ex. Serviciul Resurse Umane și Administrare Sistem Informatic.
  9 ex.

  B.A. 
